Mrtvozornik

**Mrtvozornik** (po anglosaksonskim zemljama *coroner*) je državni činovnik, koji vrši službeni pregled svih 
umrlih osoba izvan bolničkih ustanova, konstatira smrt i izdaje bez daljnjeg sudskog postupka dokument o smrti.

U slučaju kad nije siguran o uzrocima smrti (nasilje, trovanje) šalje tijelo na obdukciju i uz pomoć suradnika provodi istragu o 
uzrocima smrti.
Mrtvozornici su najčešće liječnici iako to nije u svim zemljama tako, u nekima to obavljaju pravnici ili policijski 
specijalisti.

Po zakonu se ni jedan umrli, odnosno mrtvorođeni ne smije pokopati dok se nad njim ne obavi pregled i utvrdi uzrok smrti, a u slučaju 
kremiranja i kontrolni pregled.

Mrtvozornike imenuju njihove jedinice regionalne samouprave, dakle gradovi i općine.
## Karakteristike i historija
### Engleska
Taj institut nastao je u Engleskoj nakon Normanskog osvajanja, prvi put je dokumentiran 
u statutu iz 1194. (iako ima naznaka da je postojao i ranije) na latinskom - custos placitorum coronae 
(čuvar molbi krune). 
Iz tog je kraćenjem nastajalo *crowner* pa *coronator* i nakraju  - *coroner*.  On se ispočetka bavio zaštitom kraljeve imovine 
i interesa u pojedinoj grofoviji i stolovao kod tada vrlo moćnih šerifa, kao provjeritelj svih njegovih postupaka. 
(Šerifi su kriminalce uobičajeno kažnjavali oduzimanjem imovine u kraljevu korist). Nije ga postavljao monarh već su ga birali feudalci te 
grofovije. 
Kako Normani nisu baš previše vjerovali Sasima, vrlo su pažljivo ispitivali svaku neobičnu smrt svojih ljudi

Zakonodavnim izmjenama u 19. vijeku izbačeno je puno radnji koje su coroneri prije tog vršili.
Izmjenama zakona (Coroners Amendment Act ) iz 1926. njihov rad je ograničen na utvrđivanje smrtnih slučajeva u njihovim 
okruzima i proveđenje istraga u slučaju nasilnih i neprirodnih smrti, ili smrti zatvorenika, a i kod slučajeva koji zahtijevaju
istragu zbog drugih propisa. Zakonom su utvrđene kvalifikacije koje se zahtjevaju za to mjesto, to mora biti advokat (barrister ili solicitor)
ili liječnik sa pravničkim kvalifikacijama. U praksi se to svodi na to britanski coroneri trebaju imati i pravne i 
medicinske kvalifikacije da bi bili postavljeni na tu dužnost.
### Kanada
U Kanadi sve coronere imenuju njihova provincijska vijeća, a ukaz o tom potpisuje zamjenik guvernera. 
### Sjedinjene Američke Države
U Sjedinjenim Američkim Državama coronere se obično bira, ali ima nekih država u 
kojima ih se imenuje. Oko polovice država imaju sistem sa coronerima, dok u drugoj polovici te poslove obavljaju šerifi ili mirovni suci, a 
ima i onih u kojima je to posao lječnika patologa. Otprilike jedna trećina američkih država koriste sistem sa coronerima zajedno uz sistem 
Sudske medicine. U nekoliko država coronersko osoblje sastavljeno je od patologa, toksikologa i 
kemičara.

U nekim američkim državama coroneri moraju biti patolozi, dok se u drugima za taj položaj ne traži nikakva posebna 
kvalifikacija, pa oni kad im zatreba angažiraju lječnike da im obave obdukciju. 
U većini država coroner ima ovlasti izdati nalog za hapšenje osoba osumnjičenih za smrt kriminalnom radnjom i ima sve ovlasti suca 
istražitelja.
### Mrvozornici na južnoslavenskim prostorima
Mrtvozornici su se prvo pojavili u onim krajevima koji su pripadali Habsburškoj Monarhiji krajem 18. vijeka, kad je
objavljen zdravstveni zakonik - Normativum Sanitatum Generale Marije Terezije i Gerharda van Swietena - 2. januara 
1770. Nakon njegove objave postepeno je bilo zabranjeno pokapati umrle, bez pismenog dokumenta kojeg je izdavao mrtvozornik.

U Sloveniji se mrvozornik zove *Mrliški preglednik*

### Francuska
U Francuskoj je mrtvozornik *Médecin légiste*, oni se pojavljuju u 17. vijeku za vladavine Henria IV.

### Zemlje njemačkog govornog područja
Po njemačkim zemljama se mrtvozornik zove *Amtsarzt*, iako ima i varijanti, u Austiji je to kadkad *Beamtete Leiter* a u 
Švicarskoj *Leiter des Gesundheitsdienstes*.
## Reference

## Vanjske veze

* ''Coroner'' na portalu Encyclopædia Britannica